חוק להגנת הצומח (נזקי עזים) (ביטול), התשע"ח-2018
הצעת חוק פרטית, הכנסת ה-20
פורסם: ספר החוקים, חוברת 2717, עמ' 662, 2018-05-13T00:00:00+03:00
החוק התקבל בקריאה השנייה והשלישית ביום כ"ב באייר התשע"ח (7 במאי 2018), והוא מבטל את החוק להגנת הצומח (נזקי עזים), התש"י–1950 (להלן – החוק להגנת הצומח (נזקי עזים)). החוק להגנת הצומח (נזקי עזים) נחקק בשנת 1950 וקבע, טרם ביטולו, הגבלות לעניין החזקת עזים ורעייתן, עבירות פליליות בגין הפרת הוראות החוק וכן סמכויות פיקוח, במסגרתן אף הוסמך מפקח לתפוס עזים אם מספרן עלה על השיעור המותר ברעייה או בהחזקה.
היום, מספר העזים בישראל קטן מהרצוי ורעייתן אף מסייעת במניעת שריפות. בשל כך, החוק להגנת הצומח (נזקי עזים) אינו מיושם והוא התייתר. לפיכך, בוטל החוק והוסרו המגבלות האמורות בו על החזקת עזים ורעייתן.